Skyggesiden av livet

Det var ingen hyggelig overraskelse som møtte meg da jeg gikk inn på doen, mitt vanlige tilfluktssted. En hånd kom lynende i mot meg og det ljomet i kjevebeinet der den satte sitt, et avtrykk som jeg ville merke lenge etterpå.  Nå var det ikke mer løping rundt grøttallerkenen. En neve fant veien til mage regionen da jeg endelig så hvem som ville meg vondt.
Mens jeg stod der og harket blod etter 2 slag til og halvhjertet forsvarte meg så jeg Tobben mens kroppen min led et smertehelvete som få kan beskrive ordentlig. Min nest eneste venn hadde fått et raserianfall på meg. Fjeset var rødt av sinne og en liten engel hvisket meg i øret og sa at dette kom til å vare et par dager. Jeg fikk panikk og bæljet løs med mine underdimensjonerte muskler.
 Dette var en kamp jeg ikke ville tape så lett. Hva handlet dette om? Hvordan kom jeg i denne konflikten? 3 timer senere fikk jeg lære at det å tenke under en nevekamp var en dårlig kvalitet å inneha. Det var det første jeg tenkte når jeg våknet i senga mi etter å ha vært bevisstløs i 3 timer på grunn av slag mot skallen.
Den jævelen. Jeg skal ta han. Jeg skal ta han! I samme øyeblikk kom mamma inn i rommet. Jeg fikk vite at Tobben sto ovenfor anmeldelse for skolen for uprovosert vold, hva nå enn det måtte være. Med en tekopp i mine lett skjelvende hender fikk jeg høre hele historie fra skolens side. Men noen ganger kan skolen ikke ha hele sannheten tenkte jeg stille mens jeg fikk en ladning Earl Gray Tea gjennom systemet. Det var mandag. Begynnelsen på helvete.
Etter å ha sovet en lang drømmeløs søvn med oppsyn av mamma kom jeg til skolen neste dag med sekken båret av mamma mens en kald høstluft vitnet om at alt kanskje ikke var som det skulle tenkte jeg et lite sekund mens jeg dro meg bort til inngangen jeg hadde gått i gjennom så mange ganger før. Jeg går nå på Hole Ungdomsskole. Verdens beste skole i følge flere i administrasjonen. Bygget har sine ulemper men mange fordeler som gjerne veier opp nettopp dette. 

Heldigvis har jeg mange venner som vil støtte meg tenkte jeg da skoene gikk på plass i hylla og jeg gikk gjennom døren til klasserommet der jeg forrige dag hadde gått inn uten å føle smerter som kroppen min følte at ikke ville gi seg med det første. I klasserommet merket jeg en dempet fiendtlig tone. I friminuttet lagde jeg en overraskelse som flere enn meg ikke ville glemme. Læreren jammet i vei med sine vanlige bemerkninger, ingenting jeg ville høre. En av de ”store” begivenhetene skulle visstnok være en skriftlig prøve i Norsk der vi skulle skrive fortelling. Til dette murret hjernen min til svar at jeg er god nok for øyeblikket til å skrive. Jeg prøvde å ta kontakt med Jonas. En annen venn jeg skulle ha i dette klasserommet. En bit papir landet på pulten og med litt skjelvende hånd begynte jeg å lage en melding. ”Skal vi spille basketball i friminuttet?” Læreren fortsatte og forsatte med skravlingen. Lappen min fløy elegant gjennom lufta og velsignet Jonas sin pult med en diskret landing. Jeg så en hånd gripe etter biten med papir og lese. Uten å bevege meg for mye så ventet jeg på øyekontakt. Isteden merket jeg en rykning gå gjennom ansiktet.

Læreren skravlet, men denne gangen oppfattet ørene mine noe om Geometri. Der var nok ikke jeg og boka på hjernelengde nei. Dette krevde mer konsentrasjon merket jeg. Da føk matteboken rimelig kjapt opp fra taska og jeg bladde til side 56 som naboen var på. Selvfølgelig sto det om han dærre Pythagoras. Han gikk visst aldri ut p på moten bare fordi han tegnet noen streker i hellas og erklærte det for en formel for 1000 år siden.
 Allikevel så måtte vi i gjennom det tenkte jeg med et sukk. Endelig så skjønte jeg at Jonas endelig hadde fattet det med å sende lapper. Det er vanlig å svare. Hånden hand famlet etter en papirbit i pennalet pennen hans formidlet noe og mottageren satt spent på stolen før den skrekkelige meldingen kom: ”Jeg kan ikke prate med deg. Tobben har erklært at hvis noen er sammen med deg så banker han oss. Ikke ta kontakt med meg. Vær så snill.”  
Resten av de to timene vi hadde foran oss med studietid var hjertet i magen og hjernen i alarmberedskap. Her kom det igjen tenkte jeg. Samme greia på barneskolen, ingen gidder å være sammen med meg hvis jeg ikke er ”tøff”, men vet du hva? Jeg gidder ikke! Jeg vil ikke! Jeg gidder, gidder ikke det! Minnene strømmer tilbake til sommeren for to år siden. Da banket jeg opp en som hele tiden var slaskete mot meg. 

Her gjaldt det vist å ikke tape ansikt. Jeg trenger noen å være sammen med og jeg trenger det nå. Jeg vil ikke at en 15 år gammel slamp som oppfører seg som det her skal ta tak i vennene mine på den måten! I Jonas sto sin kladdebok det etter friminuttet mellom 2. Og 3. time ”møt meg i gymsalen i friminuttet” I siste del så gadd jeg ikke mer av den dærre Geometrien. Her trengtes det mer enn en dose geometri for å ta rotta på Tobben. Her trengtes det muskelkraft. 
I friminuttet så ble jeg møtt av blikk som tydet på utfrysning. Det var sant, Tobben har tatt over skolen. Jeg jogget inn mot gymsalen. Der ventet Jonas på meg. Det jeg planla for oss begge fikk hans ansikt til å uttrykke en begeistring jeg ikke har sett maken til før eller siden. Jeg begynte med noe jeg har hatt på hjertet i hele dag. ”Jonas” sa jeg. Jeg har et stykke plan som jeg vil dele med deg. Betingelsen er at du holder like mye kjeft som du ikke pisser i buksa. Dette er faen meg alvor. Ansiktet mitt må ha gjort inntrykk på han. Han mukket med og fulgte spent etter fortsettelsen. Har du noen gang tryna på sykkel så skolten har fått seg en trøkk 16? Det har jeg og jeg kan ikke si at det er noe du vil ha. Hvis du sammenligner det med slag fra tobben så begynner det å ligne noe. Og når en venn gjør sånn mot en da er det ”Hardt mot hardt” som de i ”Klover i kamp” sier. Det jeg har tenkt til å gjøre er både farlig og veldig vondt hvis det slår feil. Det er som pappa sa til mekanikeren når sidevinduet på Caravellen ikke ville lukke seg: ”Du, hør her. Denne bilen har få måneder igjen å leve. Jeg har nå kjørt med dette i et par uker og orker ikke tanken på kulden om vinteren. Jeg bryr meg ikke om hva dere gjør. Ikke bruk penger på å fikse noe. Ikke bruk masse penger på noe. Bare få vinduet opp! Denne bilen varer ikke en Eneste EU-Kontroll til!” Et lukket vindu og en støtfanger med strips fikk han igjen. Vi flirte begge av dette da vi var godt kjent med den bilen.
Vi har med andre ord liten tid og jeg er blakk som ei rotte. Det vi må gjøre er å få has på Tobben. Akkurat da så avbrøt Jonas meg. Vet du i det hele tatt hva det handler om spurte han? Det var jo noe jeg ikke hadde tenkt på så til svar fikk han et ærlig nei. Tobben mener at du sa i fra til han kioskfyren om at vi naska på lørdagen. Hva faen tenkte jeg der jeg sto lent inntil veggen. Dreier alt dette seg om det? Jeg har da faen ikke gjort det. Men hvem bryr seg nå? Har han banka meg så skal jeg jammen ta igjen. Dette lar jeg ikke gå forbi. 
Det vi skal gjøre er dette: Tobben sykler hjem hver onsdag. Vi skal hoppe ut fra et skjulested ved skuret og velte han for å få et overtak. Beruset av maktfølelsen ville jeg ta tak i et hode rundt halsen og smelle til et ansikt som var på gråten, jeg kunne forestille meg seieren inni hodet mitt. 

Mens vi satte oss ned på benkene så hørte vi lyden av ringeklokka. Den samme gamle lyden gjennomboret ørene våre og varslet to Kunst og Håndverk timer foran oss. Denne gangen var det brodering som gjennomsyret hjernen min mens jeg tenkte godt på morgendagens oppgjør. Noe var i ferd med å endre seg. Dagen sluttet med en takk og farvel da alle guttene stormet ut av rommet for å slippe unna dette forferdelige håndarbeidet.
Heldigvis så var mamma forståelsesfull nok til at jeg ville sove etter skolen. Det tar på å gå rundt med vondt i kroppen. Jeg våket opp i sekstiden om morgenen med det vanlige kaoset. Bøker i sekken, dusj og alt annet som hører med. I dag ble det gym på meg i følge timeplanen. Resten var visstnok samfunnsfag og mer studietid. Mine trøtte tanker døpte den om til sovetid mens sekken gikk på ryggen og sykkelen var neste stopp før skolen. Der var den samme kalde luften over alt hvor jeg snudde meg. Gymmen gikk fort forbi før 4 timer sovetid innbefant seg. 
Øyeblikket nærmet seg. Løven inni meg gjorde seg klar til angrep. Seieren er vår heter det. Skoleklokka ringte og alt var klart for handling. Vi satte sekkene våre i skogen rundt og løp ned mot skuret. Tobben kom syklende mot oss. Vi sto klar tenkte jeg med et frydefullt smil. Sykkelen gikk overende som planlagt. Vi hev oss over han og sendte både høyre og venstrehooker i alle retninger. Spark ble langet ut mot mageregionen. En kraft gikk i gjennom hånden min og sendte et brakende slag mot kjeven. Det kjente jeg igjen. Vi løp vekk og lot han ligge, nede som et såret dyr. Ikke i stand til å reise seg og terrorisere igjen.

